מלאני לורן

מלאני לורן (בצרפתית: Mélanie Laurent; נולדה ב-21 בפברואר 1983) היא שחקנית קולנוע, במאית ותסריטאית יהודייה-צרפתייה. היא התפרסמה בעיקר בזכות כיכובה בסרט המלחמה הקומי "ממזרים חסרי כבוד" (2009) של קוונטין טרנטינו. לורן נולדה בפריז שבצרפת למשפחה יהודית-אשכנזית ממוצא פולני, ויהודית-ספרדית ממוצא תוניסאי. אימה, אניק, הייתה בלרינה ואביה, פייר לורן, עסק בדיבוב, בין השאר דיבב לשפה הצרפתית את דמותו של נד פלנדרז מסדרת האנימציה "משפחת סימפסון". סבה גורש מפולין במהלך הכיבוש הנאצי על המקום. סביה מצד אימה היו עורכי פוסטרים לסרטים. לורן גדלה ברובע התשיעי של פריז. היא כיכבה בלא פחות מ-20 סרטים בין השנים 1999 ל-2009, הבולטים שבהם היו הסרטים הצרפתיים המצליחים "ליבי החסיר פעימה" שזכה בפרס באפט"א, בפסטיבל הסרטים הבינלאומי בברלין וב-8 פרסי סזאר ו"ימי התהילה" שקיבל מועמדות לפרס אוסקר לסרט הזר הטוב ביותר, זכה בשני פרסי פסטיבל הקולנוע בקאן ובפרס סזאר. תפקידה הבולט ביותר בקולנוע הצרפתי היה בשנת 2006 בדרמה הצרפתית "אל תדאג אני בסדר", תפקיד זה זיכה את לורן בפרס סזאר היוקרתי ובפרס לומייר לשחקנית המבטיחה ביותר. בשנת 2009 נבחרה לורן על ידי הבמאי האמריקאי קוונטין טרנטינו לככב בתור שושנה דרייפוס בסרט דרמת המלחמה "ממזרים חסרי כבוד" בו מככב גם בראד פיט, העוסק בחבורה פיקטיבית של יהודים הנוקמים בנאצים. בנוסף ב-2009 שיחקה בסרט הקומי-רומנטי "החצי השני" לצד ג'סטין ברת'ה. ב-2010 שיחקה בקומדיה הרומנטית "בגינרס" עם יואן מקגרגור. בנוסף באותה שנה, כיכבה בסרט הצרפתי "נקודת איסוף" העוסק בגירוש היהודים מפריז בשואה. במאי 2011 הנחתה את טקס הפתיחה והסגירה של פסטיבל קאן ובהמשך החודש הוציאה לורן את אלבום הבכורה שלה "En T’Attendant", בנוסף בחודש נובמבר יצא לאקרנים בצרפת סרט אותו לורן ביימה כתבה ובו גם שיחקה בשם "Les Adoptés" ("המאומצים"). ב-2013 כיכבה בסרט המתח האמריקאי "אויב" לצידו של ג'ייק ג'ילנהול. שיחקה גם בסרט "רכבת לילה לליסבון" עם ג'רמי איירונס. בנוסף בשנה זו, שיחקה בסרט "האשליה" לצד ג'סי אייזנברג. במאי 2014 סרטה השני אותו ביימה וכתבה "לנשום" הוקרן לראשונה בפסטיבל קאן וזכה לשבחים רבים. הסרט מבוסס באופן רופף על פי ספר צרפתי באותו השם, אשר נכתב על ידי אן-סופי בראסם. בינואר 2015 הוכרז כי "לנשום" קיבל שתי מועמדויות לפרס סזאר היוקרתי בקטגוריית "השחקנית המבטיחה ביותר" לכוכבות הסרט ז'וזפין לאפי ולו דה לאז'. ב-2018 ביימה את העיבוד הקולנועי "Galveston" ("הכי רחוק שאפשר"), המבוסס על הספר "גלווסטון" מאת ניק פיזולאטו, ובכיכובם של בן פוסטר ואל פנינג. ב-2018 יצא לאקרנים הסרט האמריקאי "מבצע פינאלה" בו היא מככבת בתור חנה, לצד אוסקר אייזק וליאור רז. הסרט המתאר את מאמצי המוסד ללכידת קצין האס אס אדולף אייכמן והבאתו למשפט בישראל. ב-2019 שיחקה בסרט הפעולה "מחתרת השישה" מבית נטפליקס. בשנת 2020 שיחקה בסדרת הטלוויזיה "אמריקה הקטנה" של שירות הסטרימינג אפל TV פלוס. בסוף 2019 פורסם כי לורן תביים את הסרט "הזמיר" המבוסס על הרומן באותו שם מאת כריסטין האנה, ולתפקידים הראשיים לוהקו השחקניות דקוטה פנינג ואל פנינג והוא עתיד לצאת לאקרנים במהלך שנת 2025. בשנת 2023 שיחקה בסרט של נטפליקס "תעלומת רצח 2" יחד עם אדם סנדלר וג'ניפר אניסטון. בשנים 2005–2009 לורן הייתה בזוגיות עם השחקן הצרפתי, ז'וליין בויסלייר. במרץ 2013, היא חשפה כי היא התחתנה אך סירבה לנקוב בשמו של בן זוגה. היא אמרה לעיתון הבריטי "אינדיפנדנט", "הוא היה חבר צוות ואני הייתי שחקנית". בנם הראשון, בן בשם ליאו, נולד בספטמבר 2013. בשנת 2019 היא ילדה את ילדם השני המשותף, בת בשם מילה. החל משנת 2019, המשפחה מתגוררת בלוס אנג'לס, קליפורניה. לורן פעילה בתחום איכות הסביבה, ואף הייתה ל"שגרירת אקלים" מטעם הפורום ההומניטרי הגלובלי של קופי אנאן. היא ביקרה משלחת של גרינפיס להצלת יערות הגשם באינדונזיה. ב-2012 קריינה בסרט הדוקומנטרי הצרפתי "Surpêche" (המבוסס על הספר "The End of the Line") העוסק בביצוע פעילויות דיג בהיקף מוגזם עד לרמה של סיכון אקולוגי. היא המשיכה בקמפיינים בנושא זה בצרפת ובאירופה. 2011: En t'attendant מלאני לורן, סרטונים בערוץ היוטיוב מלאני לורן, במסד הנתונים הקולנועיים IMDb (באנגלית) מלאני לורן, באתר "אידיבי", מאגר הידע העברי לקולנוע ישראלי ועולמי מלאני לורן, באתר AllMovie (באנגלית) מלאני לורן, באתר Rotten Tomatoes (באנגלית) מלאני לורן, באתר Box Office Mojo (באנגלית) מלאני לורן, באתר Metacritic (באנגלית) מלאני לורן, במסד הנתונים הקולנועיים KinoPoisk (ברוסית) מלאני לורן, באתר אפל מיוזיק (באנגלית) מלאני לורן, באתר ספוטיפיי מלאני לורן, באתר סאונדקלאוד (באנגלית) מלאני לורן, באתר Last.fm (באנגלית) מלאני לורן, באתר AllMusic (באנגלית) מלאני לורן, באתר MusicBrainz (באנגלית) מלאני לורן, באתר דיזר מלאני לורן, באתר Yandex.Music (ברוסית) מלאני לורן, באתר Discogs (באנגלית) מלאני לורן, באתר Songkick (באנגלית) מלאני לורן, באתר SecondHandSongs מלאני לורן, באתר טיידל (באנגלית) מלאני לורן, באתר אמזון מיוזיק אבנר שביט, אבנר שביט, פריז‏, "סבא שלי אמר שאני חייבת להרוג את היטלר", באתר וואלה, 22 באפריל 2010 דליה קרפל, מלאני לורן רק מתחילה, באתר הארץ, 13 ביולי 2011 אמיר קמינר, מלאני לורן: שושנה מ"ממזרים חסרי כבוד" חוזרת לנקום, באתר Xnet‏, 24 ביוני 2013 על מלאני לורן (בצרפתית)